stanford-oval/wikipedia huggingface dataset:
Xiasinkoira
Luonne ja käyttäytyminen

Xiasinkoiralla on tarkka hajuaisti, minkä lisäksi se on uskomattoman nopea ja sisukas. Vaikka se ei anna armoa riistalle tai vihollisille, se on omistajalleen erittäin uskollinen ja rakastava. Se on sopeutuvainen ja helppo kouluttaa.
Alkuperä

Xiasinkoira on kotoisin Guizhoun provinssista. Koska se on pääasiassa jalostettu Xiasin kylässä Majiangin kaupungissa, sen virallinen nimi on xiasi quan, vaikka miao-ryhmän jäsenet kutsuvat sitä nimellä bai long quan. Rotu jalostettiin metsästyskoiraksi, ja sillä onkin tiettyjä erikoislaatuisia piirteitä jotka tekevät siitä ihanteellisen tähän työhön.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Xiasi Dog
Käännös suomeksi
William Lee (orja)

| William Lee |
| --- | --- |
 Yksityiskohta John Trumbullin maalauksesta George Washington (1780)
Henkilötiedot
Kuollut: 1810
Ammatti:  orja
Puoliso:  Margaret Thomas
Muut tiedot
Lempinimet:  Billy
William "Billy" Lee (1750−1810) oli yhdysvaltalainen afroamerikkalainen mies, joka toimi pitkään George Washingtonin henkilökohtaisena orjana. Hän oli ainoa orja, jonka Washington vapautti testamentissaan välittömästi kuolemansa jälkeen.
Elämä

George Washington osti William Leen virginialaiselta leskirouva Mary Leeltä 61,15 punnalla vuonna 1768. Samassa yhteydessä Washington osti myös William Leen veljen Frankin. Williamia kuvailtiin myyntitilaisuudeksi mulatiksi, eli hänen äitinsä oli luultavasti musta orja ja isä valkoihoinen.
William Leestä ja George Washingtonista tuli ajan myötä hyvin läheisiä. Lee toimi kahden vuosikymmenen ajan Washingtonin henkilökohtaisena avustajana niin rauhan kuin sodankin aikana. Vapaussodan aikana Lee meni naimisiin vapaan mustan Margaret Thomasin kanssa, joka sai Washingtonilta luvan muuttaa Mount Vernoniin Leen seuraksi (Washingtonin henkilökohtaisista arkistoista ei kuitenkaan selviä, muuttiko Thomas koskaan todella tilalle).
1780-luvun puolivälissä Lee sai useissa eri onnettomuuksissa vakavia vammoja polviinsa, jotka hankaloittivat hänen liikuntakykyään. Onnettomuuksien jälkeen Lee ei enää pystynyt toimimaan Washingtonin henkilökohtaisena avustajana, minkä takia Washington nimitti hänet Mount Vernonin kengänvalmistajaksi.
George Washingtonin kuollessa vuonna 1799 William Lee vapautettiin Washingtonin viimeisen tahdon mukaisesti, joskin Lee jäi asumaan Mount Vernoniin. Lee oli Washingtonin orjista ainoa, joka vapautettiin heti Washingtonin kuoleman jälkeen; muut orjat vapautettiin vasta Martha Washingtonin kuollessa kolme vuotta myöhemmin. Vapauden lisäksi Leelle määrättiin testamentissa maksettavaksi vuosittain 30 dollaria hänen loppuelämänsä ajan.
William Lee kuoli vuonna 1810. Hänen hautapaikkansa ei ole varmasti tiedossa, mutta sen on usein epäilty olevan samalla hautausmaalla Mount Vernonin muiden orjien kanssa.
Washington ja Lee John Trumbullin maalauksessa George Washington (1780).
Yrjö Könni (taidemaalari)

Yrjö Vihtori Könni (23. marraskuuta 1908 Helsinki – 8. helmikuuta 1997) oli suomalainen taidemaalari ja -graafikko sekä Rudolf Koivu -palkittu lastenkirjojen kuvittaja.
Könni piti debyyttinäyttelynsä Helsingissä 1939 ja opiskeli sotien jälkeen Kööpenhaminan kuninkaallisessa taideakatemiassa 1948–49. Hän oli mukana kolmessa nuorten näyttelyssä 1940-luvulla ja useissa Suomen Taiteilijain ja Suomen Taidegraafikoiden näyttelyissä läpi uransa. Hänen töitään oli esillä myös monissa suomalaistaiteen näyttelyissä eri puolilla Eurooppaa 1940-luvulta 1980-luvulle. Hän opetti monilla Haagan taiteilijaseuran kursseilla Helsingissä.
Könni sai Rudolf Koivu -säätiön palkinnon 1963 kirjan Parasta Topeliusta ja 1965 Aila Nissisen teoksen Kalpeiden vuorten tarinoita kuvituksesta.
Witchmaster

| Witchmaster |
| --- | --- |

Tiedot
Toiminnassa:  1996–
Tyylilaji:  black metal thrash metal
Kotipaikka:  Zielona Góra, Puola
Laulukieli:  englanti
Jäsenet:  Bastis, laulu (2000–)  Reyash, bassokitara (1996-2000, 2003–)  Kali, laulu, kitara (1996–)  Basti, laulu, kitara (2006–) 
Entiset jäsenet:  Inferno, rummut (2000–2006)  Shymon, bassokitara (2000–2002)  Vitold, rummut (1996–2000)  Necrosodom, sessiobasisti (2002)  Necrolucas, sessiorumpali (2003) 
Levy-yhtiö:  Pagan Records, 2000–2002   Time Before Time Records, 2003, 2009   Agonia Records, 2004–2009  
Aiheesta muualla
Kotisivut
Infobox OKNimi-testi OK: 
Witchmaster on puolalainen vuonna 1996 perustettu black/thrash metal -yhtye.
Diskografia

Studioalbumit
Violence & Blasphemy (2000,  Pagan Records)
Masochistic Devil Worship (2002,  Pagan Records)
Witchmaster (2004,  Agonia Records)
Trücizna (2009,  Agonia Records)
Antichristus Ex Utero (2014,  Osmose Productions)
Kaźń (2022,  Agonia Records)
Kokoelma-albumit
Sex, Drugs & Satan (2003,  Maleficium)
No Peace At All - Thrash Ör Die! (2009,  Time Before Time Records)
EP:t
Sex Drugs and Natural Selection (2009,  Iron Blood and Death Corp.)
Śmierć (2012,  Witching Hour Productions)
Split-albumit
Hater of Fucking Humans / Blood Bondage Flagellation (2004,  Agonia Records)
Demot
Thrash Ör Die! (1996,  omakustanne)
No Peace At All (1997,  omakustanne)
Satanik Metal (2003,  Time Before Time Records)
Jäsenet

Bastis – laulu (2000–)
Geryon – kitara, laulu (1996–)
Reyash – laulu, bassokitara (1996-2000, 2003–)
Inferno – rummut (2000–2006, 2013–)
Jäsenet > Entiset jäsenet

Shymon – bassokitara (2000–2002)
Vitold – rummut (1996–2000)
Necrosodom – sessiobasisti (2002)
Necrolucas – sessiorumpali (2003)
Basti – rummut (2006–2013)
Zaala – rummut (1999, 2011, live)
Aiheesta muualla

Witchmaster Encyclopaedia Metallumissa (englanniksi)
Pagan Records: Witchmaster (Arkistoitu – Internet Archive) (englanniksi)
MusicMight: Witchmaster[vanhentunut linkki] (englanniksi)
Witchmaster
| Bastis • Reyash • Kali • BastiInferno • Shymon • Vitold • Necrosodom • Necrolucas |
| --- | --- |
Studioalbumit:  Violence & Blasphemy • Masochistic Devil Worship • Witchmaster • Trücizna • Antichristus Ex Utero • Kaźń
EP:t:  Sex Drugs and Natural Selection • Śmierć
Kokoelmat:  Sex, Drugs & Satan • No Peace At All - Thrash Ör Die!
Split-albumit:  Hater of Fucking Humans / Blood Bondage Flagellation
Demot:  Thrash Ör Die! • No Peace At All • Satanik Metal
Katso myös:  Profanum • Christ Agony • Anima Damnata • Behemoth • Spinal Cord • Supreme Lord
Yrjö Kärkkäinen

| Yrjö Kärkkäinen> Henkilötiedot |
| --- | --- |
Syntynyt: 28. kesäkuuta 1918 Kotka
Kuollut: 13. syyskuuta 2017 (99 vuotta) Helsinki
Sotilashenkilö
Palvelusmaa(t):   Suomi
Palvelusvuodet:  1940–1978
Komentajuudet:  Pohjois-Karjalan rajavartiosto (1966-1969) Lapin rajavartiosto (1969-1975) Rajavartiolaitoksen päällikkö 1976–1978
Taistelut ja sodat:  talvisota, jatkosota
Sotilasarvo:  kenraaliluutnantti
Kunniamerkit:  SVR 1.lk komentajamerkki VR4 miekkojen kera Alankomaiden Oranian-Nassaun Ritarikunnan komentajamerkki.
Yrjö Leo Kärkkäinen (28. kesäkuuta 1918 Kotka – 13. syyskuuta 2017 Helsinki) oli suomalainen Rajavartiolaitoksessa palvellut kenraaliluutnantti. Hän toimi Lapin Rajavartioston komentajana 1969–1975, Pohjois-Karjalan rajavartioston komentajana sekä Rajavartiolaitoksen apulaispäällikkönä 1975–1976 ja päällikkönä 1976–1978.
Yorkton

| Yorkton |
| --- | --- |
 Yorktonin keskustaa
 lippu
 Yorkton
 Koordinaatit: 51°12′50″N, 102°27′46″W 
Valtio:   Kanada
Provinssi:  Saskatchewan
Perustettu:  1890
Kyläksi:  15.7.1894
Kaupungiksi (Town/City):  1900 / 1.2.1928
Hallinto:  
 – Pormestari:  James Wilson
Pinta-ala:  
 – Kokonaispinta-ala:  24,57 km²
Väkiluku (2006):  15 038
 – Väestötiheys:  612,2 as./km²
Aikavyöhyke:  UTC-6
Suuntanumero(t):  306
 
 Kaupungin kotisivut 
Infobox OKVirheellinen NIMI-arvo: 
Yorkton on kaupunki Kanadassa, Saskatchewanin provinssissa. Kaupunki sijaitsee Yellowhead Highwayn varrella, noin 65 kilometriä länteen Manitoban rajalta. Yorktonin väkiluku on 15 038 (2006), ja kaupungin talousalueella asuu 17 438 asukasta.
Kaupungissa järjestetään vuosittainen Yorkton Film Festival -elokuvatapahtuma. Tapahtuma on järjestetty vuodesta 1950 alkaen, muutamaa poikkeusta lukuun ottamatta jokaisena vuonna.
Historia

Kaupungin juuret juontavat vuoden 1882 alkupuolelle, jolloin joukko torontolaisia liikemiehiä suunnittelivat läntisen Kanadan ja etenkin Luoteisterritorioissa sijainneen uuden Assiniboian piirin avaamista siirtolaisille. Liikemiehet perustivat 12. toukokuuta 1882 York Farmers Colonization Company -yhtiön, joka hankki 300 000 dollarilla Kanadan valtiolta maa-alueen nykyisen Yorktonin ympäriltä. Yhtiö houkutteli lukuisia siirtolaisia eteläisestä Ontariosta ja etenkin Yorkin piirikunnasta sekä Quebecista, Atlantin rannikon provinsseista, Manitobasta, Britanniasta ja Yhdysvalloista. Ensimmäiset siirtolaiset saapuivat seuraavana kesänä, mutta suurin osa heistä kuitenkin palasi takaisin seuraavaan talveen mennessä. Ainoastaan neljä siirtolaista vietti ensimmäisen talven alueella ja kutsuivat aluetta nimellä Yorkin siirtokunta (York Colony). He saivat talven aikana ruoka-apua paikallisilta intiaaniheimoilta.
Yorkin kaupunki (York City) perustettiin noin 4,6 kilometriä nykyisen Yorktonin pohjoispuolelle. 1. tammikuuta 1884 kaupunkiin perustettiin postitoimisto ja kaupungin nimi vaihdettiin Yorktoniksi. Rautatie itäisestä Kanadasta rakennettiin nykyisen kaupungin läpi vuonna 1890, ja tämän vuoksi Yorktonin kaupunki päätettiin siirtää sekä osa sen rakennuksista siirrettiin nykyiselle paikalle. 1890-luvulla alueelle saapui jälleen runsaasti uusia siirtolaisia muun muassa Puolasta, Venäjältä, Saksasta, Unkarista, Ruotsista, sekä suurempi joukko Ukrainasta.
Aiheesta muualla

Official Home page The Yorkton Film Festival. Viitattu 20.3.2011. (englanniksi)
Heritage Tourism Yorkton. Arkistoitu 15.7.2010. Viitattu 26.3.2011. (englanniksi)
Yorkton News Review yorktonnews.com. Viitattu 26.3.2011. (englanniksi)
Xia-dynastia

|  Kiinan historia |
| --- | --- | --- | --- | --- | --- | --- | --- |
MUINAINEN
Kolme hallitsijaa ja viisi keisaria
Xia-dynastia 2070–1600 eaa.
Shang-dynastia 1600–1046 eaa.
Zhou-dynastia 1122–256 eaa.
  Läntinen Zhou-dynastia
  Itäinen Zhou-dynastia
    Kevättä ja syksyä
    Taistelevat läänitysvaltiot
SUURVALTA
Qin-dynastia 221 eaa.–206 eaa.
Han-dynastia 206 eaa.–220 jaa.
  Läntinen Han-dynastia
  Xin-dynastia
  Itäinen Han-dynastia
Kolme kuningaskuntaa 220–280 jaa.
  Wei, Shu Han & Wu
Jin-dynastia 265–420 jaa.
  Läntinen Jin
|   Itäinen Jin | 16 kuningaskuntaa 304–439 jaa. | 16 kuningaskuntaa 304–439 jaa. | 16 kuningaskuntaa 304–439 jaa. |  |  |  |  |
Eteläinen ja pohjoinen dynastia 420–589 jaa.

Sui-dynastia 581–619 jaa.
Tang-dynastia 618–907 jaa.
| 5 dynastiaa & 10 kuningaskuntaa 907–960 jaa. | Liao-dynastia 907–1125 jaa. | Liao-dynastia 907–1125 jaa. | Liao-dynastia 907–1125 jaa. |  |  |  |  |

Song-dynastia 960–1279 jaa. : 
|   Pohjoinen Song |  | L. Xia-dyn. |  |  |  |  |  |
|   Eteläinen Song | Jin-dynastia |  |  |  |  |  |  |
Yuan-dynastia 1271–1368 jaa.
Ming-dynastia 1368–1644 jaa. 
Qing-dynastia 1644–1911 jaa. 
NYKYAIKA
Kiinan tasavalta 1911–1949
| Kiinan kansantasavalta 1949–nyt |  Kiinan tasavalta  (Taiwanissa) |  Kiinan tasavalta  (Taiwanissa) |  Kiinan tasavalta  (Taiwanissa) |  |  |  |  |
 Kiina historian aikajana Kiinan dynastiat Kiinan sotilashistoria Kiinan taidehistoria Kiinan tekniikan ja tieteen historia Kiinan koulutuksen historia 
malline: näytä • keskustele • 
Xia-dynastia (夏 [Xià]) hallitsi Kiinassa noin vuosina 2100–1600 eaa. Tältä ajalta ei ole säilynyt kirjoituksia, vaan dynastiaa koskevat tiedot on kirjoitettu yli tuhat vuotta myöhemmin. Niinpä yksityiskohdat ja tarkat vuodet ovat epävarmoja, jopa dynastian olemassaolosta on esitetty epäilyjä vaikka arkeologiset todisteet puhuvatkin sen puolesta.
Arkeologisiin löytöihin kuuluu Xia-dynastian palatsi, joka rakennettiin 1700 eaa. 
Erlitoussa Keski-Kiinassa sijaitsevat palatsialueen jäänteet ulottuvat runsaan kahden tuhannen neliömetrin alueelle. Suhteellisen hyvin säilyneestä palatsista voi päätellä, että se on toiminut mallina myöhempien dynastioiden suurikokoisemmille palatseille.
Pronssikautisen palatsin raunioista löytyi myös pronssista esineistöä.
Ennen Xia-dynastiaa - mytologiaa

Kiinan kulttuuri on todennäköisesti vanhin näihin päiviin saakka säilynyt kulttuuri maailmassa.  Kiinalaiset sanovat joskus heillä olevan "5000 vuotta historiaa ja 7000 vuotta kulttuuria". Aivan näin pitkistä ajanjaksoista ei ole kiistattomia todisteita, ja suuri osa kertomuksista muinaisista ajoista on sijoitettava mytologian puolelle.
Vanhojen myyttien mukaan ennen Xia-dynastiaa Kiinassa olivat hallinneet Kolme hallitsijaa ja viisi keisaria. Näiden nimet vaihtelevat eri lähteissä, mutta tavallisimmin mainitaan Kolmena hallitsijana Fuxi (伏羲), Shennon (神农) ja Huangdi eli Keltainen keisari (黃帝), jotka hallitsivat kolmannen vuosituhannen alkupuolella ennen ajanlaskumme alkua. Näitä olisivat seuranneet Viisi keisaria, joista kaksi viimeistä olivat tavallisimman käsityksen mukaan Yao (堯) ja Shun (蕣). Shunin jälkeen valtaan nousi Xia-dynastian perustaja Yu (大禹) eli Dayu, joka toisinaan myös mainitaan Yaon ja Shunin ohella kolmantena kulta-ajan keisareista.
Xia-dynastia

Aiemmat historioitsijat ovat epäilleet Xia-dynastian olemassaoloa arvellen sen olleen vain yksittäinen valtio monien kulttuurikeskuksien joukossa, mutta 二里頭 [Erlitou] (二里头) -löydöt viittaavat Xia-dynastian olemassaoloon. Arkeologit ovat löytäneet kaupunkimaista asutusta, pronssiesineitä ja hautoja Anyangista (安陽 / 安阳) Henanin (河南) provinssista, samoista paikoista, joista muinaiset kiinalaiset tekstit kertovat. Löydöissä on merkkejä laajasta kaupankäynnistä.
Ensimmäinen hallitsija, jonka poika astui puolijumalana isältään peritylle valtaistuimelle oli Keltaisen keisarin pojanpojan(pojan)?poika 大禹 [Dayu]. Hän oli siis ensimmäinen Xia-dynastian keisari ja päätti Viiden keisarin valta-ajan. Viisi keisaria olivat valinneet taidoiltaan ja hyveellisyydeltään parhaan henkilön seuraajakseen. Dayun sanotaan saaneen Keltaisenjoen tulvat hallintaan ja perustaneen Yhdeksän Provinssia (九州 [jiuzhou]). Dayun sanotaan hallinneen vuodesta 2205 eaa. vuoteen 2197 eaa., toisten lähteiden mukaan 1989 eaa. – 1978 eaa. Hänen ministereinään toimivat 稷 [Ji], 契 [Xie] ja 皋陶 [Gaotao].
Seuraavat hallitsijat olivat:
帝啟 [di Qi] (帝启), keisari Qi
太康 [Taikang] "Mahtava geng", jossa kangin 康 sijasta on 庚 [geng]
中康 [Zhongkang] "Keskimmäinen geng"
帝相 [di Xiang], keisari Xiang
小康 [Xiaokang] "Pieni geng"
帝杼 [di Zhu], keisari Zhu
帝芒 [di Mang], keisari Mang
帝泄 [di Xie], keisari Xie
不降 [Buxiang], Voittamaton
帝扃 [di Jiong], keisari Jiong
帝厪 [di Jin], keisari Jin
孔甲 [Kongjia]
帝皋 [di Gao], keisari Gao
帝發 [di Fa] (帝发), keisari Fa
Viimeinen Xia-dynastian hallitsija oli turmeltunut kuningas 桀 [Jie], jonka kukisti Shang-dynastian ensimmäinen hallitsija.
Aiheesta muualla

Kuvia tai muita tiedostoja aiheesta Xia-dynastia Wikimedia Commonsissa
| 0 | 1 | 2 |
| --- | --- | --- |
| Edeltäjä: - | Kiinan dynastiat | Seuraaja: Shang-dynastia |
With Doom We Come

| With Doom We Come Summoning |
| --- | --- | --- |

Studioalbumin tiedot
 Studio : Nachtschattenstudio
 Julkaistu: 5. tammikuuta 2018
 Formaatti: CD, 2LP
 Tuottaja(t): Summoning
 Kesto: 64.58
 Levy-yhtiö: Napalm Records
Listasijoitukset
  Suomen virallinen lista: 29.    Fyysinen albumilista: 3.
Summoningin muut julkaisut
| Old Mornings Dawn 2013 | With Doom We Come 2018 |   |
With Doom We Come on Summoningin kahdeksas studioalbumi, joka julkaistiin 5. tammikuuta 2018. Se nousi Suomessa virallisen albumilistan sijalle 29 sekä fyysisen albumilistan kolmanneksi.
Vastaanotto

| 0 | 1 | 2 |
| --- | --- | --- |
| Imperiumi  | 8½/10 |  |
| Kaaoszine  | 9/10 |  |
| Metalliluola  | 8+/10 |  |

Albumi sai hyvän vastaanoton. Kaaoszinen Sami Elamaa sanoi täydellisyyttä hipovan, tunnelmallisen levyn Tolkien-aiheisten kappaleiden olevan lumoavia. Metalliluolan kutsui albumia yhtyeelle tyypilliseksi epätasaiseksi teokseksi, mutta koki materiaalin olevan heikoimmillaankin oikein kuuntelukelpoista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tar-Calion | 7.15 |  |  |  |  |  |  |  |
| 2. | Silvertine | 8.53 |  |  |  |  |  |  |  |
| 3. | Carcharoth | 9.19 |  |  |  |  |  |  |  |
| 4. | Herumor | 7.08 |  |  |  |  |  |  |  |
| 5. | Barrow-Downs | 2.47 |  |  |  |  |  |  |  |
| 6. | Night Fell Behind | 7.20 |  |  |  |  |  |  |  |
| 7. | Mirklands | 11.00 |  |  |  |  |  |  |  |
| 8. | With Doom I Come | 7.18 |  |  |  |  |  |  |  |
|  |  | 64.58 |  |  |  |  |  |  |  |
Kokoonpano

Protector – kitara, rumpukone, laulu (kappaleet 3, 6 ja 8), taustalaulu (kappaleet 4 ja 8)
Silenius – kosketinsoitin, laulu (kappaleet 2, 4 ja 7), taustalaulu (kappaleet 4 ja 8)
Erika Szűcs – taustalaulu (kappaleet 4 ja 8)
Aiheesta muualla

With Doom We Come Discogsissa. (englanniksi)
Albumi With Doom We Come Encyclopaedia Metallum -sivustolla (englanniksi)
Walther Buhle

Walther Buhle (1944)
Walther Buhle (26. lokakuuta 1894 Heilbronn – 28. joulukuuta 1959 Stuttgart) oli saksalainen upseeri toisessa maailmansodassa. Hän oli sotilasarvoltaan kenraali. Hän on yksi niistä upseereista, jotka 
selvisivät hengissä heinäkuun 20. päivän salaliittoyrityksestä.
Elämä

Walther Buhle syntyi Heilbronnissa lokakuussa 1894. Hän liittyi armeijaan heinäkuussa 1913. Hän toimi jalkaväkiupseerina ensimmäisessä maailmansodassa. Toisen maailmansodan alkaessa hän oli ylentynyt jo everstin arvoon.
Operaatio Valkyrie

Walther Buhle selvisi hengissä heinäkuussa 1944 Adolf Hitleriä vastaan tehdystä salamurhayrityksestä.
Sodan jälkeen

Toisen maailmansodan jälkeen Buhle vangittiin juutalaisvainoihin nojaten, mutta vapautettiin jo kaksi vuotta myöhemmin. Hän eli Stuttgartissa sodan jälkeen ja kuoli vuonna 1959 ollessaan 65-vuotias.
Väylävirasto

| Väylävirasto Trafikledsverket |
| --- | --- |

 Väyläviraston päätoimipaikka Pasilan virastokeskuksessa.
Perustettu:  2010
Edeltävät virastot:  Ratahallintokeskus (1995–2009) Merenkulkulaitos (1917–2009) Tiehallinto (2001–2009)
Ministeriö:  Liikenne- ja viestintäministeriö
Sijainti:  Pasilan virastokeskus Opastinsilta 12 A 00520 Helsinki
Valtio:  Suomi
Pääjohtaja:  Kari Wihlman
Työntekijöitä:  478 (2023)
Vuosibudjetti:  1,9 mrd. € (2023)
Aiheesta muualla
Sivusto
Väylävirasto (ruots. Trafikledsverket) on Suomen valtion virasto, joka toimii liikenne- ja viestintäministeriön hallinnonalalla. Väyläviraston tehtävänä on vastata Suomen tie- ja rataverkosta sekä vesiväylistä. Virasto perustettiin vuoden 2010 alussa, ja vuoden 2018 loppuun saakka sen nimi oli Liikennevirasto (ruots. Trafikverket).
Väyläviraston pääjohtaja on varatuomari Kari Wihlman.
Digiroad on Väyläviraston kansallinen tie- ja katuverkon tietojärjestelmä.
Historia

Vuonna 2010 Ratahallintokeskus, Merenkulkulaitos ja Tiehallinto yhdistettiin Liikennevirastoksi. Uuteen Liikennevirastoon siirtyivät Ratahallintokeskuksen ja Merenkulkulaitoksen kaikki sellaiset tehtävät, jotka eivät siirtyneet perustettuun tuotantoyhtiöön tai joita ei yhdistetty Liikenteen turvallisuusvirastoon (Trafi). Liikennevirastoon siirtyi myös Tiehallinto lukuun ottamatta ELY-keskuksiin yhdistettyjä tiepiirejä ja eräitä Liikenteen turvallisuusvirastoon siirrettyjä toimintoja.
Vuoden 2019 alussa Liikenneviraston nimi muuttui Väylävirastoksi, ja osa sen toiminnoista siirrettiin uuteen Liikenne- ja viestintävirastoon eli Traficomiin. Virasto käytti aluksi myös oheisnimeä Väylä, mutta eduskunnan oikeusasiamies piti sitä lainvastaisena ja sen käytöstä luovuttiin kesäkuussa 2020.
Hankkeet

Väylävirasto vastaa valtakunnallisten tie-, rata- ja vesiväylähankkeiden toteuttamisesta. Väyläinvestoinneilla parannetaan liikenneverkon toimivuutta, turvallisuutta, ympäristöystävällisyyttä ja sujuvuutta.
Hankkeet > Käynnissä olevia hankkeita

Vuonna 2019 käynnissä on 23 kehittämishanketta, joista 10 on tiehankkeita, kolme perusväylänpidon isoja tiehankkeita, kuusi ratahanketta ja neljä vesiväylähanketta. Yksi tiehankkeista on Lahden eteläinen kehätie: valtatie 12:n siirtäminen kulkemaan eteläisempää reittiä parantaa merkittävästi liikenteen turvallisuutta ja sujuvuutta, koska se ohjaa liikenteen pois Lahden ja Hollolan keskusta-alueilta.
Hankkeet > Valmistuneita hankkeita

Seinäjoki–Oulu-ratahankkeessa parannettiin Seinäjoen ja Oulun välistä yksiraiteista rataa muuttamalla se osittain kaksiraiteiseksi, mikä muun muassa nopeuttaa junaliikennettä. Hanke valmistui vuonna 2017
Sepänkylän ohikulkutien rakentaminen Vaasan seudulla paransi liikenneturvallisuutta ja lisäsi liikenteen sujuvuutta. Ohikulkutien valmistuttua raskas liikenne siirtyi pois nykyiseltä niin sanotulta Kokkolantieltä, joka kulkee Sepänkylän taajaman läpi. Hanke valmistui talvella 2014.
Uudenkaupungin meriväylä -hankkeessa ruopattiin 10,0 m:n syvyinen väylä 12,5 m:n syvyiseksi ja parannettiin väylän turvalaitteita. Hankkeella parannettiin muun muassa lannoitteiden kaukoviennin kuljetustehokkuutta. Hanke valmistui vuonna 2015.
Kehärata muodostaa junayhteyden Vantaankoskelta lentoaseman kautta Tikkurilaan. Kehärata valmistui heinäkuussa 2015.
Kehä III:n parannushankkeessa tietä uudistetaan liikenteen sujuvuuden ja turvallisuuden parantamiseksi. Hankkeen ensimmäinen osa valmistui keväällä 2012, ja toinen vaihe valmistui aikataulusta edellä vuonna 2015.
Palveluita

Väyläviraston keräämiä tietoja avataan avoimesti kaikkien käyttöön. Digitraffic-palvelun data avattiin kaikkien käyttöön keväällä 2014.
Liikennetilanne-palvelun kautta on saatavilla ajantasaista tietoa Suomen teillä tehtävistä tietöistä, ruuhkista ja muista häiriöistä. Palvelun kautta on saatavilla myös kelikamerakuvaa.
Organisaatio

Väylävirasto työllistää noin 400 henkilöä ja lisäksi välillisesti noin 12 000 ihmistä eri infrahankkeissa (2019). Tehtävät vaihtelevat liikenteen asiantuntijatehtävistä operatiiviseen liikenteen ohjaukseen ja hallinnollisiin tehtäviin. Väyläviraston budjetti on vuosittain noin 1,6 miljardia euroa.
Katutason sisäänkäynti Valtion virastotaloon Ratapihantie 7:ssä Helsingin Pasilassa. Liikennevirasto oli kesällä 2016 eräs tämän rakennuksen vuokralaisista.
Senaatti-kiinteistöjen omistaman valtion virastotalon julkisivua Helsingin Pasilassa.
Aiheesta muualla

Väyläviraston verkkosivut
Väyläviraston YouTube-kanava
Entinen tunnus
William Mason (täsmennyssivu)

William Mason -nimisiä henkilöitä:
William Mason, 1600-luvulla elänyt englantilainen pikakirjoitusjärjestelmän kehittäjä
William Mason (1724–1797), englantilainen runoilija, toimittaja ja puutarhuri
William Mason (1810–1897), uusiseelantilainen arkkitehti ja poliitikko
William Mason (1829–1908), yhdysvaltalainen säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Mason”, voi hakea sivunnimihaulla, laajalla sivunnimihaulla tai tekstihaulla.
Yrjö Opas

Yrjö Johannes Opas (4. tammikuuta 1898 Kurikka – 9. helmikuuta 1964 Rauma) oli suomalainen eversti ja yritysjohtaja.
Yrjö Oppaan vanhemmat olivat postitoimiston hoitaja Juho Opas ja Maria Matilda Lagerqvist  ja puoliso vuodesta 1929 Edith Juselius. Opas tuli ylioppilaaksi 1919 ja opiskeli Sotakorkeakoulussa 1932–1933. Suomen armeijan upseerina hän palveli vuodesta 1918. Talvisodan aikana vuonna 1939 Opas oli Lentorykmentti 1:n komentaja ja 1939–1940 Kannaksen armeijan ilmakomentaja. Ilmavoimien esikunnassa hän toimi sotavarusteosaston päällikkönä 1940–1943. Kainaston polttoturve -yhtiön toimitusjohtajaksi Opas tuli 1944. Hän oli Viipurin maalaiskunnan kunnanvaltuuston jäsen 1930-luvulla, Valtion lentokonetehtaan johtokunnan jäsen 1941 ja 1942 ja toimi Ilmavoimien upseeriyhdistyksen puheenjohtajana sekä Suomen  upseeriliiton, Suomen ilmapuolustusliiton ja Viipurin ilmapuolustusyhdistyksen johtokuntien jäsenenä useita vuosia. Lentosotakoulun johtajana Opas toimi 1.3.1924 – 20.1.1932.